پێویستە وەفاداری و ڕێزگرتن لەو چاکانەی بەرامبەرت دەکرێت وەکو تاک و وەکو میلەت بۆ هەموو میلەتێک گرنگە، لەهەمان کاتیشدا پێویستە ئاماژە بۆ ئەوە بکەین ئازادی بیروڕا و مافی ڕا دەربڕین مافێکی پیرۆزی هەموو تاکێکە، زۆربەی ئایینە پیرۆزەکان، وە پەیماننامە نێودەوڵەتییەکان ئەمەیان بە گرنگ زانیوە و ئاماژەیان پێکردووە، لە قورئانی پیرۆزدا خوای گەورە دەفەرمویت: وَقُلِ الْحَقُّ مِن رَّبِّكُمْ ۖ فَمَن شَاءَ فَلْيُؤْمِن وَمَن شَاءَ فَلْيَكْفُرْ(سورة الكهف:اية ٢٩)، هەروەها مرۆڤایەتی قوربانییەکی زۆری داوە بۆ ئازادی بیروڕا بەڵام دەبێ ئەمەش بگوترێ لە سیستەمە دیموکراتییە پێشکەوتوەکاندا، ئازدییەکان تا ئەو شوێنە قبوڵکراون، کە هێرش نەکاتە سەر پیرۆزییەکانی بەرامبەر هەروەها پیرۆزییەکانیش دەکرێ گفتوگۆی لەسەر بکرێت، بەڵام نەک هێرش و پەلاماردانی بێ بنەما، بەشێوەیەک کە هەستی بەرامبەر بریندار بکات.